Нехта з маладзейшых даведаўся, што людзей будуць расстрэльваць. Адна маладая кабеціна са страху аддала сваё немаўля бацькам, а сама назвалася незамужняй, каб выехаць у Нямеччыну і ўратаваць сабе жыццё. Людзі з іншых вёсак з белымі павязкамі на рукавах павыганялі гавяду з хлявоў. Нехта адважнейшы з ражкоўцаў таксама сабе зладзіў такую ж павязку і гэтак уцёк. З хатаў немцы пазагадвалі павыносіць усю маёмасць – куфры, посуд і вопратку. Пэўна, вёску меліся спаліць, адзначаюць ражкоўцы.